Min kien Feliċ Gatt Din is-sena żgur li ma kienx ikun xieraq mingħajr ma nsemmu profil awtentiku fuq min kien dan Feliċ Gatt b'mod partikolari għall-isem is-Soċjetà Tagħna. Feliċ Gatt imwieled Ħal Għaxaq fit-23 ta' Novembru 1869, u l-ġenturi tiegħu kienu Joseph Gatt minn Bormla, u — ommu Marija Tereża li kienet minn Hal Għaxaq. Din il-kitba ma kinetx tkun possibbli kieku ma Itqajtx mas-Sur Alex Spiteri li joqgħod il-Furjana, u nroddlu ħajr kbir għall-ħbiberija li għamilna u f'isem is-Soċjetà nirringrazzjah għal kull informazzjoni li għoġbu jagħtina u anke ritratti antiki li huma ta' preġju enormi għas-Soċjetà tagħna. Għaddilna informazzjoni bħal ritratti familjari u oħrajn li għandhom x'jaqsmu mall-Festa ta' Santa Marija f'Ħal Għaxaq. L-informazzjoni li issa għoġbu jagħddiha lilna għaddiet ma' ħafna riċerki u kitbiet li ħallielu iben Felic Gatt Ġanni, li kien iffissat ukoll fuq il-Festa ta' Santa Marija hu kien jogħqod Raħal Ġdid fejn kienu marru joqgħodu hemm biex ikunu qrib il-post tax-xogħol it-tarzna. Waqt l-intervista jissemma ħafna dan Ġanni u li kien l-aħħar wieħed li miet fost l-ulied ta' Felic Gatt huwa miet fl-24 ta' Awwissu 1987 fl-età ta' 79 sena. Huwa kien jirrakkonta ħafna kemm kien jitħabat missieru ma' shabu biex bdiet u twaqqfet l-Għaqda Santa Marija hawn f'Ħal Għaxaq. Felic Gatt kien il-perm ewlieni u tħabat kemm felaħ f'dawk iż-żminijiet iebsa, sabiex is-Soċjetà ta' Santa Marija tkompli tieħu ir-ruħ waqt ħafna taqlib Leġislattiv- ——— fil-pajjiż u inkwiet mal-Gvern Kolonjali. Jissemma ukoll it-taqlib minħabba l-ewwel il-gwerra u il-faqar kien jirrenja ta' 44 kuljum. Felic Gatt kien bniedem determinat għall-aħħar hu li ma kienx hu, illum m'aħniex ingawdu dak li għandna illum, .. kien bniedem li jidħol għal kollox, f'dak kollu li kien irid isir bħall-armar tal-festa. Dejjem stinka biex ikollu oħrajn sħabu li flimkien magħhom ikunu fi grupp u jifformaw bħall-post fejn ikunu jistgħu jiltaqgħu. Huwa jissemma bħala wieħed fost minn ta' l-ewwel li iffurmaw Kumitat Uffiċċjali. Minn xejn u fi żmien ta' ħafna tbatija u minkejja il-ħajja miżera li kienu jgħixu huwa kellu ħerqa kbira u kien jaf fejn ried jasal biex illum għandna dan li qed ingawdu illum. minkejja il- faqar ta' dak iż-żmien mix-xejn u mit-tilqit ta' njam li kienu jakkwistaw stinkaw u ħadmu ħafna xogħol ta' preġju kbir li għadu jintrama fil-Festa ta' Santa Marija sa llum. Huwa kien ħaddiem it-tarzna u kien kapaċi ħafna fix-xogħol tal-injam. Ħallielna wirt li aħna Ilum għandhna responsabbiltà li nippreservaw dan kollu u aħna kemm bħala kumitat u Soċjetà għandna għalfejn nkunu rikonoxenti għal dan kollu għax żgur li ħadd minna ma jimmaġina ikollna trofejiet u armar ieħor li ħadmu dak iż-żmien. i 7 Grazzi għal din ir-riċerka li għandna f'idejna għax biha aħna għad inkomplu nagħrfu it-twaqqif u tiġdid li minnu għaddiet is-Soċjetà tagħna sa ma uffiċjalment nafu li twaqqfet fl-1873. Din is-sena hija il-mitejn sena mill-wasla tal-istatwa artistika ta' Santa Marija li żgur bejn l-1808 u l-1873 hemm ħafna x'wieħed jagħti informazzjoni kif nies fil-familja ta' Felic Gatt taw kontribut u l-għajnuna tagħhom għall-Festa ta' Santa Marija. Grazzi għal darb'oħra lil Alex Spiteri ta' din l-informazzjoni li għoġbu jaddilna. Viva Santa Marija ta' Hal Għaxaq mitejn sena sħaħ tberikna.